IZVEDBENI SKLEP KOMISIJE

z dne 16. junija 2017

o objavi vloge za spremembo specifikacije proizvoda za ime v vinskem sektorju iz člena 105 Uredbe (EU) št. 1308/2013 Evropskega parlamenta in Sveta v Uradnem listu Evropske unije (Méntrida (ZOP))

(2017/C 194/07)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 97(3) Uredbe,

ob upoštevanju naslednjega:

Komisija je vlogo preučila in ugotovila, da so pogoji iz členov od 93 do 96, člena 97(1) ter členov 100, 101 in 102 Uredbe (EU) št. 1308/2013 izpolnjeni.

SKLENILA:

Edini člen

Vloga za spremembo specifikacije proizvoda za ime „Méntrida“ (ZOP) v skladu s členom 105 Uredbe (EU) št. 1308/2013 je v Prilogi k temu sklepu.

V skladu s členom 98 Uredbe (EU) št. 1308/2013 se lahko spremembi specifikacije proizvoda iz prvega odstavka ugovarja v dveh mesecih od dne objave tega sklepa v Uradnem listu Evropske unije.

(1) UL L 347, 20.12.2013, str. 671.

PRILOGA

„MÉNTRIDA“

AOP-ES-A0047-AM03

Datum vložitve vloge: 15. julij 2015

Vloga za spremembo specifikacije proizvoda

1. Predpisi, ki se uporabijo za spremembo

Člen 105 – Sprememba, ki ni manjša

2. Opis spremembe in razlogi zanjo

2.1 Opis proizvoda

Zaradi trenutnega povpraševanja na trgu in pri potrošnikih bi bilo treba v specifikacijo proizvoda vključijo bela, rosé in rdeča peneča vina, da bi:

— del proizvodnje preusmerili na trg, ki je manj zasičen s ponudbo proizvodov,

— primerno zaščitili navedene proizvode, saj njihova prodaja raste, standardi kakovosti pa se med seboj razlikujejo,

— s proizvodi na mednarodnih trgih, ki zahtevajo čedalje raznovrstnejše proizvode, lahko zadovoljili potrebe potrošnikov. Brez raznovrstne ponudbe nismo konkurenčni, zato smo se v vseh kakovostnih in cenovnih razredih odločili povečati izbiro, zlasti pri proizvodih za izvoz.

2.2 Uporabljeni enološki postopki

Za novo vrsto vinskega proizvoda „peneča vina“ so določeni novi posebni enološki postopki.

2.3 Opredelitev geografskega območja

V skladu s tem odstavkom bi bilo treba posodobiti podatke o 17 občinah na območju proizvodnje, in sicer: Argés (samo območji 3 in 5), Cardiel de los Montes, Carpio del Tajo (El), Carriches, Cazalegas, Erustes, Garciotún, Guadamur (samo območji 17 in 18), Illán de Vacas, Lominchar, Mata (La), Mesegar, Nuño Gómez, Olías del Rey, Palomeque, San Martín de Pusa in Talavera de la Reina.

Podatke o navedenih občinah je treba posodobiti, saj te na začetku niso imele nasadov vinske trte in niso bile vključene v prve standarde proizvodnje. V pravilnikih o označbi porekla iz let 1966, 1976 in 1992 so nekatere od teh občin že bile navedene kot del opredeljenega območja proizvodnje. Teh 17 občin, ki mejijo med seboj, geografsko leži na opredeljenem območju proizvodnje.

Na območju proizvodnje trenutno obstajajo nasadi avtohtonih sort vinske trte, ki so dovoljene po specifikaciji proizvoda ZOP Méntrida, v vseh navedenih občinah pa sta prst in podnebje podobna kot v občinah na območju proizvodnje, zato se lahko šteje, da so navedene občine del območja proizvodnje ZOP Méntrida.

Značilnosti prsti, podnebja in sort v občinah, katerih podatke želimo posodobiti, so podobne kot na območjih, ki lahko že uporabljajo označbo porekla.

2.4 Povezava

Za novo vrsto vinskega proizvoda „peneča vina“ se določi nova povezava.

2.5 Imena in naslovi nadzornih organov

Navedena sta ime in naslov pristojnih nadzornih organov ob predložitvi vloge za spremembo ter povezava na spletno mesto, na katerem je objavljen posodobljen seznam nadzornih organov za ZOP Méntrida.

ENOTNI DOKUMENT

1. Ime

Méntrida (es)

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Peneče vino

4. Opis vin

Suho belo vino in suho belo vino „Roble“

Bela vina so svetlorumene/slamnate barve, včasih z zelenimi odtenki (v prvih mesecih, nato izginejo) in rahlo zlatorumena odvisno od sorte in morebitnega zorenja v sodu. Arome so čiste, od srednje močnih do zelo intenzivnih. Zaznati je sadne arome, ki jih spremlja vonj po cvetlicah ali zeliščih. V belih vinih „Roble“ so zaznavne slaščičarske arome, na primer po smetani, s podtoni po zapečenem. Vina so izrazitega okusa in aromatična.

Skupna vsebnost žveplovega dioksida bo prilagojena določbam Priloge IB k Uredbi Komisije (ES) št. 606/2009.

Splošne analitične lastnosti

Najmanjši dejanski delež alkohola (v vol. %): 11 Najnižja skupna vsebnost kisline: 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter): 10

Belo vino, belo vino „Roble“, polsuho, polsladko in sladko vino

Videz in vonj sta podobna kot pri suhih belih vinih iste sorte.

Okus: v vinu je vsebnost alkohola, kisline in ostanka sladkorja uravnotežena.

Skupna vsebnost žveplovega dioksida bo prilagojena določbam Priloge IB k Uredbi Komisije (ES) št. 606/2009.

Splošne analitične lastnosti

Najmanjši dejanski delež alkohola (v vol. %): 9 Najnižja skupna vsebnost kisline: 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter): 10

Suha, polsuha, polsladka in sladka vina rosé

Svetleča in živa jagodno rožnata barva, pri mladem vinu s škrlatnimi odtenki. Močna aroma spominja na jagode, maline, jagodičje in/ali cvetne liste vrtnice.

Vino je sveže, sadno (z notami po jagodičju, jagodah, malinah), izrazitega okusa in močno.

Vina, ki se tržijo nefiltrirana in nestabilizirana, so na videz „rahlo motna ali meglena“, okus pa je lahko bolj gost in močnega telesa.

Najmanjši dejanski delež alkohola za suha vina: 11,5 vol. %.

Skupna vsebnost žveplovega dioksida bo prilagojena določbam Priloge IB k Uredbi Komisije (ES) št. 606/2009.

Splošne analitične lastnosti

Najmanjši dejanski delež alkohola (v vol. %): 9 Najnižja skupna vsebnost kisline: 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter): 10

Mlado rdeče vino in mlado rdeče vino „Roble“, suho rdeče vino ter rdeče vino „Crianza“, „Reserva“ in „Gran Reserva“

Vino ima visoko alkoholno stopnjo ter je češnjevo rdeče, temno granatne ali bledo rdečkaste barve z vijolično-škrlatnimi odtenki na robovih ali rubinasto do češnjevo rdeče barve z oranžnimi in opečnatimi odtenki. Vino je sadno (zaznajo se robidnice, ribez) ali ima cvetlične note, včasih po začimbah ali lesu. Vino je izrazitega okusa in aromatično z dobro integriranimi tanini. Med zorenjem v hrastovih sodih je prvi okus v ustih močan. Struktura in telo sta prijetna; vino ima močan saden pookus in note po lesu. Pookus je nekoliko grenek, dolgo obstojen in intenziven.

* Vsebnost hlapnih kislin z dovoljeno prekoračitvijo 1 mEq/l za vsak odstotek alkohola nad 11 vol. % in vsakim letom staranja do največ 16,6 mEq/l. * Skupni žveplov dioksid: 200 mg/l, če je sladkorja > 5 g/l

Splošne analitične lastnosti

Najmanjši dejanski delež alkohola (v vol. %): 12 Najnižja skupna vsebnost kisline: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 13,3 Najvišja skupna vsebnost žveplovega dioksida (v miligramih na liter): 150

Mlado rdeče vino in mlado rdeče vino „Roble“, polsuho, polsladko in sladko vino

Videz in vonj sta podobna kot pri suhih belih vinih iste sorte.

Okus: v vinu je vsebnost alkohola, kisline in ostanka sladkorja uravnotežena.

Skupna vsebnost žveplovega dioksida bo prilagojena določbam Priloge IB k Uredbi Komisije (ES) št. 606/2009.

Splošne analitične lastnosti

Najmanjši dejanski delež alkohola (v vol. %): 9 Najnižja skupna vsebnost kisline: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 13,3

Rdeče, belo in rosé peneče vino

Drobni obstojni mehurčki. Aroma je čista in sadna. Aroma vina „Reserva“ je intenzivna. V ustih je vino uravnoteženo in pitno.

Bela vina so svetlozlate barve, vina „Reserva“ pa zlatorumena. Vina rosé imajo rožnate tone, ki spominjajo na cvetne liste vrtnic, vina „Reserva“ pa opečnate tone. Rdeča vina so bleščeče barve z vijoličnimi odtenki, vina „Reserva“ pa imajo lesne odtenke.

Splošne analitične lastnosti

Najmanjši dejanski delež alkohola (v vol. %): 10 Najnižja skupna vsebnost kisline: 3,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 13,3 Najvišja skupna vsebnost žveplovega dioksida (v miligramih na liter): 185

5. Enološki postopki

(a) Osnovni enološki postopki

Za ekstrakcijo mošta in vina ter ločevanje grozdnih tropin se uporablja pritisk pod 2,5 kg/cm2, tako da donos ne presega 70 litrov mošta ali vina na 100 kg grozdja.

Pri belih vinih razpecljana drozga fermentira pri temperaturah do 20 °C. Pri rdečih vinih maceracija drozge s kožicami traja največ 48 ur.

Za vina, ki se starajo, fermentacija poteka na temperaturi do 30 °C. Staranje vin poteka v hrastovih sodih s prostornino največ 330 litrov.

(b) Največji donosi

Kotlasto obrezani trsi

7 150 kg grozdja na hektar

Kotlasto obrezani trsi

50 hl na hektar

Špalirno obrezani trsi

12 850 kg grozdja na hektar

Špalirno obrezani trsi

90 hl na hektar

6. Opredeljeno območje

Območje se nahaja na severu province Toledo. Provinca Toledo: Albarreal de Tajo, Alcabón, Aldeaencabo, Almorox, Arcicollar, Argés (samo območji 3 in 5), Barcience, Bargas, Burujón, Camarena, Camarenilla, Cardiel de los Montes, Carmena, Carpio de Tajo (El), Carranque, Carriches, Casar de Escalona (El), Casarrubios del Monte, Castillo de Bayuela, Cazalegas, Cebolla, Cerralbos (Los), Chozas de Canales, Domingo Pérez, Erustes, Escalona, Escalonilla, Fuensalida, Garciotún, Gerindote, Guadamur (samo območji 17 in 18), Hormigos, Huecas, Illán de Vacas, Lominchar, Lucillos, Malpica de Tajo, Maqueda, Mata (La), Méntrida, Mesegar, Montearagón, Nombela, Novés, Nuño Gómez, Olías del Rey, Otero, Palomeque, Paredes, Pelahustán, Portillo, Quismondo, Real de San Vicente, Recas, Rielves, San Martín de Pusa, Santa Cruz del Retamar, Santa Olalla, Talavera de la Reina, Toledo, Torre de Esteban Hambrán (La), Torrijos, Val de Santo Domingo, Valmojado, Ventas de Retamosa (Las), Villamiel, Viso (El) in Yunclillos.

7. Glavne sorte grozdja

Garnacha Tinta

8. Opis povezave

Vino

Zaradi skrajnega celinskega podnebja, za katerega so značilne dolge mrzle zime in vroča poletja z zelo redkimi padavinami, ter peščenih kislih tal z zelo malo apna imajo vina visoko vsebnost alkohola in velik delež ekstrakta ter so močna, polnega telesa in topla.

Peneče vino

Geografsko okolje omogoča gojenje sort iz točke 6 specifikacije, ki vinu dajejo širino in uravnoteženost.

Zaradi suše in ur osončenosti naravna vsebnost alkohola omogoča proizvodnjo vin z opredeljenimi vrednostmi alkohola. Peneča vina se proizvajajo iz vin iz prejšnje točke, zato se označbe iz navedenega odstavka uporabljajo tudi za peneča vina.

9. Bistveni dodatni pogoji

Pravni okvir: —

Vrsta dodatnega pogoja: —

Opis pogoja: —

10. Povezava na specifikacijo proizvoda

http://pagina.jccm.es/agricul/paginas/comercial-industrial/consejos_new/pliegos/20121108_PLIEGO_DOP_MENTRIDA.pdf